Канцэпцыя форуму, змешчаная на сайце forum 2016.museum.by, паведамляе: “Карэнныя змены, якія адбыліся ў развіцці цывілізацыі ў канцы мінулага стагоддзя, прывялі да стварэння новай эканамічнай мадэлі постіндустрыяльнага тыпу, так званай “крэатыўнай эканомікі”, заснаванай на дамінаванні ведаў, сферы паслуг, інтэлектуальнай працы, дасягненняў культуры, інавацый і глабальных інфармацыйных сістэм. Асновай развіцця “крэатыўнай” эканомікі стаў “крэатыўны” патэнцыял чалавека. Чарльз Лэндры, брытанскі архітэктар і аўтар кнігі “Крэатыўны горад”, падкрэслівае, што сёння ў аснове развіцця знаходзяцца не класічныя фактары вытворчасці, а здольнасці людзей, іх уяўленні, творчая актыўнасць і матывацыі.